Ole Amundson Buslett
Store norske leksikon,Språk og litteratur,Litteratur i verden,Nord- og Mellom-Amerikas litteratur,USAs litteratur,USAs litteratur 1900-1950
Ole Amundson Buslett var en norsk-amerikansk forfatter. Han kom som barn til Wisconsin fra Gudbrandsdalen.
Forfatterskap Buslett var selvlært, og livnærte seg som landhandler og poståpner. Selv om hans vers kan være mangelfulle i formen, tar han for seg ambisiøse filosofiske og moralske emner, særlig påvirket av Henrik Ibsen. Han debuterte med immigrantromanen Fram (1882). Sentralt står fortellende eller dramatiske dikt som Skaars skjæbne. Billeder fra Borgerkrigen (1883), De to veivisere (1885) og I parnassets lunde (1911). Romanene har ofte en ikke helt vellykket blanding av realisme og symbolisme, som i Rolf Hagen (1893), Sagastolen (1908) og Glans-om-sol, og hans folks historie (1912). Skildringene av tømmerfløting og andre sider av immigrantlivet i Fra min ungdoms nabolag (1918) viser Buslett på sitt beste. Veien til Golden Gate (1915) er en allegorisk fortelling om viktigheten av å bevare de mange ulike kulturene i USA. Mot slutten av sitt liv forsøkte Buslett å få utgitt en samlet utgave av sine arbeider i tidsskriftet Buslett's (1922–23). Les mer i Store norske leksikon USAs litteratur norsk-amerikansk litteratur Eksterne lenker Buslett i Find A Grave-databasen Norsk-amerikanernes festskrift (1914) i Nasjonalbiblioteket Busletts bøker i Nasjonalbiblioteket treff på Buslett i Nasjonalbiblioteket Litteratur Ager, Waldemar (1912): O.A. Buslett i Symra. Et skrift for norske paa begge sider af havet. Bind 8. Utgitt av Kristian Prestgard og Johannes Benjamin Wist. Decorah-Posten, Iowa. Øverland, Orm (1996): The western home: a literary history of Norwegian America. Norwegian-American Historical Association, University of Illinois Press.